《和后村问讯水南失约二首 其二》
宋代·林希逸

学荒久欠亲谈麈，居僻谁同理钓蓑。砂欲作糜那解饱，砖难成镜只空磨。

出乘雪兴思安道，归逐风吟笑志和。赖有先生前约在，扫门直候愈轩过。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。